Diari Oficial de la Generalitat Valenciana


Sumari del DOGV 4993, del 26-04-2005 (2005/4048)

RESOLUCIÓ de 15 de febrer de 2005, de la Direcció General de Treball i Seguretat Laboral, per la qual es disposa el registre i la publicació del X Conveni Col·lectiu de l'empresa Ferrocarrils de la Generalitat Valenciana (FGV) (Codi núm. 8000072).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2005/4048


Data del document
:   15-02-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Ferrocarrils de la Generalitat Valenciana
    * conveni col·lectiu
    * transport ferroviari
    * empresa pública

RESOLUCIÓ de 15 de febrer de 2005, de la Direcció General de Treball i Seguretat Laboral, per la qual es disposa el registre i la publicació del X Conveni Col·lectiu de l'empresa Ferrocarrils de la Generalitat Valenciana (FGV) (Codi núm. 8000072). [2005/S4048]
  
Vist el text del X Conveni Col·lectiu de l'empresa Ferrocarrils de la Generalitat Valenciana, presentat en esta Direcció General de Treball i Seguretat Laboral el dia 9 de febrer de 2005, i subscrit per la Comissió Negociadora en data 30 de desembre de 2004, integrada pels representants de l'empresa i de part dels treballadors per les seccions sindicals de CCOO a Alacant i València, de UGT a Alacant i València, de SIF a Alacant i València i SF a València, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball i Seguretat Laboral, d'acord amb les competències que té transferides pel Reial Decret 4.105/1982, de 29 de desembre, resol:
  
Primer
  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original del conveni.
  
Segon
  
Disposar que siga publicat en el Diari Oficial de la Generalitat Valenciana.
  
València, 15 de febrer de 2005.- El director general de Treball i Seguretat Laboral: Román Ceballos Sancho.
  
X Conveni Col·lectiu Interprovincial de Ferrocarrils
  
de la Generalitat Valenciana
  
Capítol I
  
Condicions generals
  
1. Duració
  
La duració del present conveni es fixa en 4 anys, per això la seua vigència s'establix des de l'1 de gener de 2004 fins al 31 de desembre de 2007, excepte en aquelles matèries o articles en què s'especifiquen dates de vigència diferents.
  
2. Àmbit personal
  
El present conveni s'aplicarà a tots els treballadors fixos de FGV, i a tots els que estiguen incorporats o es vinculen a l'empresa per mitjà d'un contracte de treball durant la seua vigència.
  
Es podran establir condicions especials al personal d'alt nivell, que comprén tots els treballadors dels actuals nivells 10 i superior, en atenció a la seua esfera d'actuació o grau de responsabilitat dins de l'organització.
  
No estan afectats per este conveni els càrrecs directius la relació laboral dels quals es regule pel Reial Decret 1.382/1985, ni els que exercisquen funcions que es limiten a l'exercici del càrrec de conseller del Consell d'Administració, ni els vinculats a FGV en virtut de contracte d'arrendament de servici.
  
3. Àmbit territorial
  
Tots els centres de treball i les seues dependències de FGV, a Alacant i a València.
  
4. Naturalesa de les condicions pactades
  
Les condicions pactades formen un tot orgànic i indivisible, i hauran de ser considerades globalment a l'efecte de la seua aplicació. Cas de declarar-se nul·la o il·legal alguna d'estes, quedaria sense efecte la totalitat del conveni.
  
5. Denúncia del Conveni
  
Es formularà per escrit, que la part denunciant presentarà a l'altra i a l'autoritat laboral amb una antelació mínima de dos mesos a la data en què finalitze la seua vigència.
  
Mentre no s'aconseguisca acord que substituïsca al conveni, únicament es mantindrà en vigor el contingut normatiu d'este.
  
6. Comissió interpretativa
  
Composició. La Comissió estarà constituïda per 1 representant de cada una de les organitzacions sindicals firmants del conveni (en àmbit provincial) i igual nombre de representants de la direcció de l'empresa, tots estos amb els seus respectius suplents. Les dos representacions nomenaran, d'entre els components, un secretari, que tindrà la condició de vocal i, per tant, veu i vot.
  
Funcions. La Comissió Interpretativa del X Conveni Col·lectiu Interprovincial de FGV haurà de vigilar el compliment del conveni i interpretar-lo quan corresponga, així com complir les tasques que se li assignen en el text del mateix conveni. Serà de la competència de la Comissió regular el seu funcionament en allò que no estiga previst en les presents normes. Davant dels possibles supòsits de discrepància que es puguen produir sobre la interpretació del conveni, es recorrerà, en primer lloc, a la Comissió Interpretativa, perquè esta emeta el seu criteri sobre l'assumpte de litigi.
  
Reunions. Les reunions tindran lloc cada tres mesos, si les qüestions pendents així ho exigiren i, amb caràcter extraordinari, a petició de qualsevol de les parts.
  
La reunió es realitzarà en el termini de deu dies a partir de la sol·licitud d'esta.
  
El secretari cursarà les convocatòries, i comunicarà a estes l'orde del dia.
  
El domicili de la Comissió serà el de la raó social de l'empresa. Els components de la Comissió seran citats amb una antelació mínima de cinc dies.
  
Si sol·licitada per una de les parts la realització d'una reunió extraordinària per a interpretar algun punt del conveni, esta no es realitza per causa imputable a una part, l'altra quedarà en llibertat d'exercitar les accions legals oportunes.
  
Els acords adoptats al si de la Comissió Interpretativa tindran igual força normativa que el conveni.
  
Perquè els acords obliguen a la Comissió Interpretativa, hauran de ser adoptats per la representació de la direcció i per la majoria dels membres de la representació dels treballadors.
  
La Comissió, per mitjà del secretari, publicarà els acords interpretatius del conveni, i facilitarà una còpia a la direcció i a la representació dels treballadors.
  
Assistència a les reunions de la Comissió Interpretativa. S'establixen les següents condicions per a l'assistència dels representants sindicals a les reunions d'esta Comissió:
  
- La llicència sindical serà amb hores a càrrec de l'empresa i es considerarà per jornada completa del dia de la reunió.
  
- Per als representants sindicals reconeguts en la Comissió que es desplacen entre Alacant i València, o viceversa, s'ampliarà la llicència l'endemà de la reunió, a fi que puguen informar en la seua demarcació. Este segon dia de llicència sindical no meritarà cap retribució especial. El dia de la reunió meritarà exclusivament l'import d'una dieta administrativa completa per tots els conceptes (en esta quantitat s'inclouen totes les despeses que es puguen ocasionar: menjades, desplaçaments, peatges, pernoctacions, si és procedent, etc.).
  
- Per als representants sindicals reconeguts en la Comissió, pertanyents a la línia de València o Alacant, on es realitze la reunió i sempre que esta es prolongue més enllà de les 14.30 hores o es requerisca continuar a la vesprada, meritaran exclusivament 12 e\* per dia per tots els conceptes (esta quantitat compensa totes les despeses sofrides pel representant com a conseqüència de la reunió: dinar, etc.).
  
\* Esta quantitat s'actualitzarà, a partir de l'1 de gener de 2005, cada any de vigència del conveni, i s'aplicarà un increment igual al IPC.
  
7. Dret supletori i derogació de normes
  
En allò no previst en el present conveni se subjectarà a les normes vigents contingudes en el Text Refós de normativa laboral que, excepte errors de transcripció, no generaran cap dret addicional, regularan junt amb el V, VI, VII, VIII i IX convenis col·lectius interprovincials de FGV i les seues comissions interpretatives les condicions laborals de tot el personal de l'empresa. Així mateix, se subjectarà a allò que disposen les altres normes legals o pactades no derogades o substituïdes que regulen les relacions laborals, i prevaldran en tot cas les condicions establides en este conveni.
  
Capítol II
  
Condicions econòmiques
  
8. Increment salarial
  
Amb efectes de l'1 de gener de cada un dels anys de vigència del present conveni s'incrementaran els valors de les taules salarials, convenientment actualitzades, en el percentatge màxim establit per la corresponent Llei de Pressupostos de la Generalitat Valenciana, excepte els d'aquells conceptes o claus per als quals expressament s'establixen valors concrets.
  
Així, per a l'any 2004, i des de l'1 de gener, els valors arreplegats en les taules salarials convenientment actualitzades s'incrementaran un 2%, excepte en els casos en què el conveni ja fixa un valor determinat.
  
9. Objectius
  
Per al període de vigència d'este conveni, s'establixen els objectius següents:
  
Primer: increment del nombre de viatgers en les línies de FGV, per a cada un dels anys de vigència del conveni.
  
L'objectiu que s'ha d'aconseguir cada any serà concretat per la Comissió Interpretativa, en tot cas abans del quart trimestre de l'any. Per a l'any 2004 queda establit en un 3% d'increment de viatgers respecte als transportats l'any 2003 en les línies de FGV.
  
La quantitat que s'ha d'abonar per l'èxit d'este objectiu serà la necessària per a garantir el manteniment del poder adquisitiu de cada treballador, però no afectarà les claus o els conceptes que tenen valors predeterminats pel mateix conveni per a la seua vigència. S'integrarà com a part de la massa salarial corresponent a l'any immediat anterior, la qual servirà de base per a l'aplicació dels increments salarials, de conformitat amb el que establix la corresponent Llei de Pressupostos de la Generalitat Valenciana. Es farà efectiva tan prompte com es constate l'èxit de l'objectiu, en el primer trimestre de l'any següent.
  
Segon: reducció de l'absentisme laboral derivat d'incapacitat temporal per contingències comunes.
  
Per a l'any 2004 s'establix un valor de 224 e (que s'incrementarà en cada any de vigència del conveni en un percentatge igual al que registre el IPC a 31 de desembre) com a quantia de l'objectiu d'absentisme. La dita xifra es podrà incrementar depenent de l'índex general d'absentisme per incapacitat temporal derivada de contingències comunes que es registre en FGV a 31 de desembre de cada any, segons el quadre següent:
  
% absentisme
  
a 31 de desembre Quantitat addicional
  
6,4% 0 €
  
> 6,1% i fins a 6,4% 112 €
  
> 5,1% i fins a 6,1% 224 €
  
> 4,8% i fins a 5,1% 376 €
  
> 4,1% i fins a 4,8% 526 €
  
Fins a 4,1% 624 €
  
Les dites quantitats addicionals també estaran incrementades en cada any de vigència del conveni en un percentatge igual al que registre el IPC a 31 de desembre.
  
Al valor total de l'objectiu que resulte finalment (entre la quantia establida i la que puga addicionar-se) se li deduiran, fins al màxim, per cada dia de treball que corresponguera realitzar a l'agent i que no ho fera, les quantitats que s'arrepleguen en el quadre següent:
  
Quantia màxima Dies d'absència\*
  
 Fins a 30 Entre 31 i 180 Més de 180
  
Addicionant fins a 224 € 6,3 €/dia 3,1 €/dia 2,1 €/dia
  
Addicionant 376 € 8,4 €/dia 4,2 €/dia 2,8 €/dia
  
Addicionant 526 € 10,5 €/dia 5,25 €/dia 3,5 €/dia
  
Addicionant 624 € 12 €/dia 6 €/dia 4 €/dia
  
\* Es consideraran períodes ininterromputs. En cas de incapacitat temporal l'alta interromprà estos períodes en tot cas.
  
A estos efectes no es practicarà el descompte únicament en els supòsits següents:
  
a) Baixes de maternitat/paternitat.
  
b) Permisos d'adopció i acolliment.
  
c) Lactància.
  
d) Suspensió del contracte per risc durant l'embaràs en els supòsit en què legalment corresponga.
  
e) Llicències amb sou i sense.
  
f) Llicències sindicals.
  
g) Permisos individuals de formació (FORCEM).
  
h) Incapacitat temporal per accident de treball i malaltia professional.
  
Els abonaments es realitzaran en el primer trimestre de cada any.
  
Trimestralment, la direcció de FGV facilitarà a les representacions sindicals firmants del conveni les dades d'absentisme. En el cas que s'haja superat la mitjana de l'any anterior, els comités de Seguretat i Salut estudiaran les possibles mesures d'actuació tendents a la reducció dels citats índexs d'absentisme.
  
A més de l'anàlisi que sobre l'absentisme correspon realitzar als comités de Seguretat i Salut a partir de les seues competències, de concórrer causes excepcionals que suposen que els índexs d'absentisme corresponents a lT per contingències comunes s'incrementen anormalment, de forma que se supere l'índex del 6,4% establit com a màxim, la Comissió Interpretativa del conveni està facultada per a establir revisions en les xifres de l'objectiu o en els motius que s'han de considerar com a causa de l'absentisme, exclusivament per a l'exercici afectat.
  
Esta prima d'assistència es mantindrà fins que s'acorde la seua substitució o eliminació, i s'establirà cada any l'índex d'absentisme corresponent.
  
10. Percepcions dels treballadors en situació d'incapacitat temporal
  
Des de l'1 de gener de 2005, el temps en situació d'incapacitat temporal no computarà com a treball efectiu per a la meritació de les gratificacions extraordinàries i no generarà cap dret a la percepció d'estes (excepte el que es derive de la integració de les seues quanties en la base de cotització, segons establisca la legislació vigent).
  
A partir de l'1 de gener de 2005, FGV complementarà les prestacions que el treballador perceba de la Seguretat Social ?o qualsevol altre organisme que la substituïsca- en situacions d'incapacitat temporal, tant derivada de contingències comunes com a professionals (inclosa la situació legal de risc durant l'embaràs), fins al 100% de la base de cotització corresponent d'acord amb la legalitat vigent, des del primer dia de la baixa.
  
Concretament, en el supòsit d'incapacitat temporal derivada de contingències comunes, els percentatges de la base de cotització que s'han de considerar per a arribar a la cobertura establida en el paràgraf anterior seran els següents:
  
En qualsevol cas, si es modifiquen per llei els percentatges de cobertura d'estes contingències, FGV igualment modificarà els percentatges del complement abonat per estes, per a mantindre el nivell de protecció del 100% de la base de cotització des del primer dia de la baixa.
  
A més de l'anterior, s'establix l'abonament a cada treballador d'una quantitat única de 150 e en la nòmina de març de 2005, quantitat estimada de la distribució de la diferència entre el que s'haguera d'haver abonat en 2005 com a gratificacions extraordinàries als treballadors que estigueren en situació d'incapacitat temporal segons la regulació vàlida fins al 31 de desembre de 2004 i el que suposarà en 2005 l'abonament a estos per part de FGV del complement fins al 100% de la base de cotització regulat en els paràgrafs precedents. A partir de l'1 de gener de 2005 este valor s'integrarà en les taules salarials i conforma una nova gratificació extraordinària, abonable, com ja s'ha esmentat, en el mes de març. Per als següents anys de vigència d'este conveni (anys 2006 i 2007) el dit valor s'incrementarà en el percentatge general que resulte per aplicació de la clàusula 8a i formarà part de la base per al càlcul de la quantitat que s'ha d'abonar pel compliment de l'objectiu primer establit en la clàusula 9a.
  
Des de l'1 de gener de 2005, queda derogat el punt 20.1.2 de la refosa normativa de FGV de 12 de febrer de 1996, així com ?des de la mateixa data- l'article 9.4.2 de la citada refosa normativa, i deixa de ser aplicable l'abonament íntegre de les gratificacions extraordinàries (excepte el que es derive de la integració de les seues quanties en la base de cotització, segons establisca la legislació vigent) en els supòsits d'incapacitat temporal, que es realitza en virtut de la Sentència 10/2002 del TSJCV, de 20/05/02. En tot cas, els diversos abonaments i complements establits en esta clàusula per a la seua aplicació des de l'1 de gener de 2005 seran incompatibles amb els existents fins a la dita data, als quals substituïxen segons s'establix en els paràgrafs anteriors.
  
S'abonarà íntegra, als drethavents dels agents en actiu que moren, la gratificació extraordinària corresponent al semestre en què es produïsca este fet.
  
11. Treball en dissabtes, diumenges i festius
  
El personal que treballe dissabte, diumenge o festiu, i el treball del qual en les dites dates no siga guàrdia, BAP, BLP o un altre concepte pactat en dissabtes, diumenges o festius, meritarà les quantitats següents:
  
Any Diumenge o festiu Dissabte
  
2004 14 €/dia 3 €/dia
  
2005 16 €/dia 4 €/dia
  
2006 18 €/dia 5 €/dia
  
2007 22 €/dia 6 €/dia
  
El calendari laboral que cal considerar a l'efecte d'este abonament serà el corresponent a les ciutats de València i d'Alacant, per a cada un dels centres de treball (i les seues dependències) de FGV en cada província.
  
En els dies assenyalats a continuació, la quantitat establida per a ?diumenge o festiu- s'abonarà al doble del valor fixat:
  
Dies comuns Dies València Dies Alacant
  
1 i 6 de gener 19 de març 24 de juny
  
1 de maig
  
9 d'octubre
  
6 i 25 de desembre
  
12. Major productivitat
  
Per al personal d'estacions, agents de la USI, maquinistes i maquinistes principals, interventors en ruta, reguladors de lloc de comandament, inspectors, tècnics de suport, tècnics d'organització de transports, personal d'informació i OAV i oficials principals de la Línia 4, els dies 16, 17, 18 i 19 de març i 21, 22, 23 i 24 de juny de cada any, a València i a Alacant respectivament, s'establix l'abonament de la quantitat fixada a continuació sempre que, segons el corresponent gràfic, els corresponga treballar i efectivament ho facen algun dels citats dies (en els supòsits de canvis de torn entre treballadors, suplències o fora de gràfic, alteració del descans setmanal que no tinga la consideració de servici especial, etc. la norma d'aplicació serà que la compensació la perceba l'agent que realitze el treball efectiu).
  
Estos dies s'ampliaran al 15 de març a València i al 20 de juny a Alacant en el cas que la direcció, en l'exercici de la capacitat establida en el paràgraf final d'esta clàusula per a aplicar gràfics de laborables en els citats dies, realitze tal actuació.
  
Per als mateixos dies i per a idèntic supòsit (treball dibuixat i efectivament realitzat), s'abonarà igual compensació al personal de tallers d'Alacant i de València i al de senyalització de València, quan realitze guàrdia de presència ?si és el cas-, i al personal de telecomandament de subestacions València que realitze el seu torn de treball dibuixat.
  
El valor d'este incentiu serà el següent:
  
Any Quantia
  
2004 12 €/dia
  
2005 13 €/dia
  
2006 14 €/dia
  
2007 15 €/dia
  
Totes les hores nocturnes que realitzen els treballadors en els dies indicats s'abonaran a un valor de 3 e/h en compte de fer-ho al valor normal d'estes i sense perjuí del cobrament de les quantitats que resulten per aplicació dels paràgrafs anteriors. Així mateix, les hores d'intervenció del personal en situació de BAP o BLP que es realitzen en els dies assenyalats es meritaran al valor establit per a l'hora de servici especial. En estos dos casos, s'efectuaran els abonaments assenyalats sempre que es realitzen servicis especials que suposen increments de la circulació de trens i tramvies.
  
No correspondran els abonaments arreplegats en esta clàusula al personal que treballe en els dies assenyalats realitzant servici especial, i s'aplica a este cas la regulació i els abonaments específics establits per a esta situació.
  
Serà condició per a l'aplicabilitat dels abonaments fixats en esta clàusula que FGV preste estos dies almenys el 100% del servici ordinari corresponent, entés este percentatge com el prestat per cada col·lectiu professional dels afectats per esta clàusula, considerat per separat i es pren en consideració que la possible reducció del servici no siga imputable als treballadors d'eixe col·lectiu.
  
La direcció podrà determinar que en els dissabtes, els diumenges i els festius coincidents amb els dies 15, 16, 17, 18 i 19 de març a València i 20, 21, 22, 23 i 24 de juny a Alacant s'apliquen els gràfics i horaris d'un dia laborable a l'efecte de circulació de trens i tramvies (si hi ha servicis diferenciats entre laborables, dissabtes, diumenges o festius). En este cas, els agents que no hagueren de treballar estos dies per correspondre'ls servici ?suprimit- i per la dita decisió hagen de fer-ho, es considerarà que realitzen servici especial, i es percebran les hores al valor fixat per a tal supòsit i no es computaran com a jornada laboral o bé es percebrà la quantitat indemnitzatòria també fixada en taules salarials i es gaudirà d'un descans compensatori. Aquells altres agents que, ja hagen de treballar estos dies fins i tot amb els gràfics del dissabte, el diumenge o festiu, amplien per tal decisió la seua jornada respecte a la prevista, percebran el temps addicional com a servici especial, al valor per hora establit a l'efecte, i no es computarà com a jornada.
  
13. Conducció de vehicles
  
Encara que les normes d'accés a determinades categories professionals o llocs de treball establixen com a condició la possessió del permís de conducció i es considera esta activitat com a inherent al lloc, s'establix, sense modificar la dita condició i consideració, una nova regulació del concepte retributiu de conducció de vehicles, actualment integrat en el complement provisional de lloc de treball.
  
A partir del mes següent a la firma del conveni, este concepte tindrà la consideració de complement personal que s'ha de meritar pels treballadors afectats que posseïsquen el corresponent permís de conducció i conduïsquen els vehicles de l'empresa, segons les regles ací establides.
  
Per tant, en els casos que corresponga, es desagregarà del complement provisional del lloc de treball, i es reduirà el valor d'este en la quantia actualitzada del concepte de conducció des que es va incloure en el citat complement provisional. El nou complement per conducció s'abonarà, siga quina siga la forma, per la clau núm. 114, i se substituiran també als valors que figuren en taules en la dita clau.
  
El complement tindrà els valors següents:
  
Any Furgoneta Camió
  
2004 2 €/dia 4 €/dia
  
2005 3 €/dia 6 €/dia
  
2006 4 €/dia 8 €/dia
  
2007 5 €/dia 10 €/dia
  
La contraprestació es realitzarà de la forma següent, i es té en compte que en els períodes de vacacions s'abonarà per este concepte la mitjana dels tres mesos anteriors:
  
1) conducció de vehicles és inherent al lloc, s'exigix la possessió del permís de conduir i l'activitat és quotidiana. Percebran la quantitat establida per dia efectiu de treball:
  
- Servici elèctric: Alacant
  
- Senyalització, telecomunicacions, manteniment de subestacions, línia electrificada\* i peatge: València
  
- Personal de magatzem que tinga com a tasca pròpia de la seua categoria la conducció i estiga adscrit al magatzem regulador de València Sud: València
  
\* Respecte al col·lectiu de línia electrificada de València, les condicions de la prestació de la tasca de conducció es regiran pel que estabix el punt 6é de l'Acord de 25 de juny de 1993.
  
2) Servicis en què la conducció de vehicles és inherent al lloc, s'exigix la possessió del permís de conduir però l'activitat dels agents és ocasional. Percebran la quantitat establida per dia efectiu de conducció:
  
- Tallers\*: València i Alacant
  
- Personal de magatzem que tinga com a tasca pròpia de la seua categoria la conducció i estiga adscrit al magatzem d'Alacant: Alacant
  
\* Mentre estiga vigent el pacte establit el dia 2 de setembre de 2003 entre la direcció de FGV i el Comité Provincial d'Empresa de FGV-Alacant, per al supòsit establit en el punt 6é d'este, s'aplicarà la condició allí fixada en compte de l'establida en la present clàusula del conveni.
  
3) Servicis en què la conducció de vehicles no és inherent al lloc i no s'exigix la possessió del permís de conduir, però està prevista l'existència de personal encarregat de l'activitat de conducció. Exclusivament el personal encarregat, percebrà la quantitat establida per dia efectiu de treball. Si, ocasionalment, algun treballador no encarregat realitza esta activitat, se li abonarà el dia efectiu de conducció:
  
- Vies i obres\*: València i Alacant
  
\* La conducció i el maneig del camió bimodal (o semblant), en el cas que es dispose d'este tipus de vehicle, i la contraprestació fixada a l'efecte no estan afectats per les presents normes.
  
En cap cas correspondrà l'abonament d'este complement en llocs o servicis distints als expressament assenyalats.
  
Correspon a cada direcció la gestió i el control de l'activitat en els casos en què l'abonament es realitze per dia efectiu de conducció.
  
14. Guàrdies de presència
  
A partir de l'1 de gener de 2004, el personal de tallers de València i d'Alacant, el de senyalització de València i el de telecomandament de subestacions de València percebrà, quan realitze guàrdia de presència, les quantitats següents:
  
Any Quantitat
  
 Oficial Cap d'equip
  
2004 28 €/dia 31 €/dia
  
2005 31 €/dia 34 €/dia
  
2006 35 €/dia 38 €/dia
  
2007 40 €/dia 43 €/dia
  
Estes quantitats s'establixen com a valor unitari, per dia de guàrdia efectivament realitzat, i se substituïxen els diversos valors que s'arrepleguen en taules salarials (clau núm. 115), que desapareixen. Per al personal de senyalització de València, mentre les guàrdies de presència que realitzen es mantinguen com fins ara (de 8.00 h a 20.00 h), cada dia s'abonarà 1,5 vegades la quantitat establida. Així mateix, per al personal de telecomandament de subestacions de València, mentre realitzen torns de 12 hores els dissabtes i els diumenges, igualment s'abonarà 1,5 vegades la dita quantitat.
  
Els treballadors, considerats individualment, que per aplicació de les taules salarials vigents a 31/12/03 hagueren de percebre per este concepte una quantitat superior a la indicada, mantindran tal quantia, i s'aplicarà la fórmula d'absorció d'esta pels increments fixats en esta clàusula per a anys successius.
  
Des que siga vigent esta modalitat d'abonament, el concepte salarial, actualment integrat com a «acompliment», deixarà de tindre està consideració i recuperarà la seua pròpia naturalesa, i s'abonarà per la seua pròpia clau salarial (núm. 115).
  
Per al personal del Servici de Senyalització de València abans mencionat, que realitza les guàrdies de presència entre les 8.00 hores i les 20.00 hores, s'establix que FGV, quan es justifique adequadament, es farà càrrec del cost del seu menjar, amb un màxim de 12 €\* per agent i dia. En este cas, no es meritarà la part de dieta que normalment s'abona.
  
\* Esta quantitat s'actualitzarà a partir de l'1 de gener de 2005 en cada any de vigència del conveni, i s'aplicarà un increment igual al IPC.
  
Totes les condicions fixades en esta clàusula no alteren les condicions organitzatives, d'adscripció i de jornada que, per als distints col·lectius que realitzen este tipus de guàrdies, resulten d'aplicació respecte a estes.
  
15. Incentius del personal d'estacions
  
S'establix la modificació dels coeficients fixats en els acords de 23 de desembre de 2002 (València) i 27 de març de 2003 (Alacant) per al càlcul de l'incentiu del personal d'estacions, i que queda de la forma següent:
  
Quantitat de viatgers /Agent /Mes Coeficient
  
València Alacant
  
Fins a 35.000. Fins a 3.000. 0,25
  
De 35.001. a 45.000. De 3.001. a 5.000. 0,35
  
De 45.001. a 50.000. De 5.001. a 7.500. 0,50
  
De 50.001. a 60.000. De 7.501. a 11.000. 0,65
  
De 60.001 en avant, D'11.001 en avant, 0,85, més
  
per blocs de 10.000. per blocs de 1.000. 0,15 per bloc.
  
Esta modificació s'aplicarà a partir de l'1 de gener de 2004.
  
La xifra base establida per al càlcul de l'incentiu tindrà els valors següents:
  
Any Valor
  
2004 68
  
2005 83
  
2006 98
  
2007 113
  
16. Prima d'acompliment del personal d'oficines
  
La quantitat mínima que s'ha de percebre per este concepte (clau 63 de taules salarials) tindrà els valors següents:
  
Any Valor
  
 Adm. i org. Auxiliar d'adm.
  
2004 105 € 42 €
  
2005 110 € 45 €
  
2006 115 € 48 €
  
2007 120 € 50 €
  
Esta quantitat podrà ser corregida per l'aplicació d'un índex que oscil·larà entre 1 (mínim) i 1,8 (màxim), i es tindrà en compte la quantitat i la qualitat del treball realitzat, així com la responsabilitat i l'eficiència dels treballadors considerats individualment.
  
Anualment es realitzarà la corresponent avaluació d'acord amb els sistemes establits o que pogueren establir-se. Durant el primer trimestre de 2005 s'estudiarà la possible modificació dels criteris d'aplicació de l'índex.
  
17. Hores extraordinàries
  
Per a l'abonament de les hores extres estructurals, definides en el punt 10.16 de la refosa normativa de FGV de 12 de febrer de 1996, s'establixen dos tipus de valors: normal i bonificat. El valor bonificat correspondrà a les hores estructurals que es realitzen:
  
a) En els períodes de Falles i Fira de Juliol, a València, i de Pasqua i Fogueres de Sant Joan, a Alacant.
  
b) En excés sobre la jornada dibuixada del personal relacionat amb la circulació dels trens i tramvies, a causa d'incidències excepcionals (accidents o avaries) que provoquen la paralització de la circulació del ferrocarril o el tramvia en alguna de les línies i per a la resta de personal amb dret al cobrament d'hores, que acudisca a reparar l'avaria.
  
Els citats valors, que s'arreplegaran en les taules salarials (claus núm. 200 i 201), seran els següents durant la vigència del conveni:
  
 Any Valor
  
 Normal Bonificat
  
 Fins al nivell 5 Nivell 6 i > Fins al nivell 5 Nivell 6 i >
  
2004 7,80 € 8,40 € 9,35 € 10,00 €
  
2005 8,20 € 8,80 € 9,85 € 10,55 €
  
2006 9,00 € 9,70 € 10,80 € 11,65 €
  
2007 10,00 € 10,75 € 12,00 € 12,90 €
  
Respecte a les hores extres estructurals, queden derogats els epígrafs c), d) i e) del punt 9.9.2 de la refosa normativa de FGV de 12 de febrer de 1996.
  
Els valors de les hores extraordinàries de jornada, arreplegats en les claus 150 i 151 de les taules salarials, no registraran increments durant la vigència del conveni.
  
18. Hores d'intervenció de BAP / BLP
  
A partir de la firma del conveni, el temps d'intervenció dels treballadors que es produïsca amb motiu d'una crida a la Brigada d'Atenció Permanent o Brigada de Localització Permanent s'abonarà segons els valors següents, i s'acreditarà a través de la clau salarial 123:
  
Any Valor únic
  
2004 10 €/hora
  
2005 11 €/hora
  
2006 13 €/hora
  
2007 15 €/hora
  
Estos valors són unitaris, per hora efectiva d'intervenció i la contrapresten en la seua totalitat, i no correspon cap complement addicional, excepte el que poguera correspondre per nocturnitat, si la intervenció es produïx entre les 22.00 i les 6.00 hores.
  
Queda derogat qualsevol procediment, modalitat o quantia que, abans d'este conveni, estiguera establit per a contraprestar econòmicament el temps d'intervenció per crides a les BAP o BLP, i mantindran la seua vigència la resta d'aspectes establits en els acords de referència.
  
19. Indemnització descans entrepà
  
Per al personal dels servicis que s'indiquen a continuació, sempre que realitzen jornada continuada, s'establix un marc horari, que comprén des de la 2a a la 4a hora de treball, en el qual es podrà realitzar la interrupció de œ hora (considerada com a jornada) per a la presa del refrigeri:
  
Senyalització València
  
Servici elèctric Alacant
  
Vies i obres València i Alacant
  
Línia electrificada València
  
Subestacions (manteniment i telecomandament) València
  
Telecomunicacions València
  
Peatge València
  
Correspondrà la meritació de la indemnització establida quan estos treballadors, durant el període comprés en el dit marc horari, estiguen prestant servici fora del recinte de la dependència en què tinguen el seu taller (actualment: València Sud i Alacant).
  
20. Gratificació hora nocturna
  
El valor d'esta gratificació, establit en taules salarials com a clau núm. 105, serà el següent durant la vigència del conveni:
  
Any Valor
  
2004 1,25 €
  
2005 1,40 €
  
2006 1,55 €
  
2007 1,70 €
  
Capítol III
  
Condicions de treball
  
21. Jornada
  
La jornada anual, el nombre màxim de dies de treball a l'any i la jornada diària resultant durant la vigència del present conveni seran els següents:
  
Any Jornada any Dies any Jornada diària
  
2004 1.648 h 210 7 h 51'
  
2005 1.638 h 210 7 h 48'
  
2006 1.609 h 209 7 h 42'
  
2007 1.567 h 209 7 h 30'
  
Queda exceptuat de l'aplicació de la jornada diària assenyalada:
  
a) El personal de conducció i el d'intervenció en ruta (o els que ocupen els gràfics d'estos últims, mentre resulte necessari l'acompanyament continuat de trens), que realitzaran la jornada diària que es fixe en els quadres de servicis i es regirà pel corresponent mòdul de jornada i sistema de còmput.
  
b) El personal dels servicis o dependències que cobrisquen les 24 hores del dia en tres torns: matí/vesprada/nit, la jornada diària de les quals serà de 8 hores, i s'adequa el nombre de dies de treball a l'any que s'hagen de realitzar i s'ajusta la jornada en còmput mensual i/o anual.
  
c) El personal d'estacions no inclòs en el supòsit anterior, mentre la mitjana diària de jornada fixada excedisca de 8 hores, i exclusivament en aquelles dependències en què es complisca esta condició. En estos casos, es considerarà este temps (és a dir, 8 hores) com la jornada diària de còmput i s'adequa, com en el supòsit b) anterior, el nombre de dies de treball a l'any que s'ha de realitzar.
  
La reducció de jornada no haurà de suposar l'increment del nombre d'hores estructurals.
  
La direcció i els respectius comités provincials d'Empresa negociaran les diverses possibilitats d'aplicació de la jornada anual amb mecanismes com:
  
- Modificació dels cicles treball/descans que no responen al sistema de descans en caps de setmana i festius.
  
- Fixació de períodes anuals predeterminats per al gaudi de descansos acumulats, de forma cíclica i regular.
  
- Assignació als treballadors de descansos addicionals als derivats del seu cicle treball/descans.
  
22. Dies especials no laborables
  
Els dies 24 i 31 de desembre\* de cada any ?i el dia de Dijous Sant\* a partir de 2006-, no seran laborables en FGV, però esta consideració no afectarà el servici públic que l'empresa ha de prestar, per la qual cosa a l'efecte de circulació en estos dos/tres dies s'aplicaran (si està diferenciat el servici entre laborables, dissabtes, diumenges o festius) els gràfics i horaris que corresponga segons es tracte d'un laborable, un dissabte o un diumenge, llevat que la direcció determine que, encara que siga laborable segons el calendari, puga ser considerat d'una altra forma.
  
\* En el cas que algun d'estos dies siga declarat festiu segons el corresponent calendari laboral, la Comissió Interpretativa del Conveni establirà una altra data alternativa.
  
El personal amb dret a percebre la indemnització corresponent als dissabtes/diumenges/festius als quals corresponga prestar servici estos dies, meritarà la mateixa que en un festiu. D'altra banda, el personal dels col·lectius que tenen sistemes de BAP o guàrdies, realitzaran estos dies tal prestació, com si de festius es tractara i percebran els corresponents abonaments.
  
23. Hores extres jornada
  
Durant la vigència del present conveni es reduiran les hores extraordinàries de jornada un 30%, per a això la direcció aplicarà distintes mesures tals com: l'augment de cobertura de personal en els gràfics per a cobrir les incidències estables, l'optimació dels recursos disponibles, la compensació opcional de les hores per temps lliure i qualssevol altres que considere oportunes i ajuden a este objectiu. Esta reducció tindrà, almenys, la progressió següent:
  
Anys Reducció
  
2004 5%
  
2005 5%
  
2006 10%
  
2007 10%
  
La Comissió interpretativa del conveni realitzarà un seguiment anual del compliment d'este objectiu.
  
Capítol IV
  
Plantilla
  
24. Plantilla
  
La plantilla de personal fix de FGV a 31 de desembre de 2004 no serà inferior a 1.233 treballadors, inclosos en esta quantitat els agents en situació de jubilació parcial, i, per tant, s'haurà de determinar el nombre d'ingressos necessaris per a aconseguir la dita xifra.
  
D'altra banda, i sense que la següent acció disminuïsca el nombre d'ingressos referit en el paràgraf anterior, es procedirà a la conversió en fixos de tots els contractes de treball de relleu per jubilació parcial vigents en el moment de la firma del conveni, excepte aquells en què concórrega alguna de les circumstàncies reflectides seguidament:
  
- Que l'agent que tinga subscrit contracte de treball de relleu, no pertanga a cap de les borses de contractació temporal existents en FGV.
  
- Que la dita conversió supose privar del millor dret a un altre agent que, ja és integrant de qualsevol de les citades borses, es trobe per davant, en l'orde establit per a aquella a què pertanga, d'altres agents amb contracte de treball de relleu enquadrats en la seua mateixa borsa.
  
- Que la dita conversió contravinga qualsevol norma legal o pactada.
  
Anualment la direcció de l'empresa oferirà a la Comissió Interpretativa del conveni un estudi de les necessitats de plantilla, que serà fixada després de l'informe previ de la representació dels treballadors i que haurà tingut en consideració les plantilles acordades, les necessitats futures i, si és procedent i després de la negociació prèvia, les reassignacions de recursos de personal. En qualsevol cas, en la determinació de la plantilla es tindrà en compte que el nombre no serà inferior cada any respecte al corresponent a l'any anterior.
  
Capítol V
  
Normativa laboral
  
25. Revisió i millora de la normativa
  
Durant el present any 2004 s'iniciaran conversacions per a acordar la revisió i modificació de la normativa laboral que regula actualment les relacions laborals de FGV.
  
S'establixen com a objectius de la dita revisió i modificació els següents:
  
a) Actualitzar els textos i establir un únic cos de normes que garantisca la seguretat jurídica necessària als treballadors i a la direcció en la seua aplicació.
  
b) Garantir i millorar els drets laborals dels treballadors, així com la seua participació i consulta a través dels òrgans de representació.
  
Permetre una gestió àgil i flexible dels recursos disponibles, de forma que es puguen atendre eficaçment i eficientment les circumstàncies canviants del servici.
  
S'establixen, igualment, quatre blocs temàtics com a estructura de les deliberacions, en els quals s'inclouran les diferents qüestions que es regulen:
  
- Cobertura de vacants.
  
- Classificació professional i estructura salarial.
  
- Temps de treball.
  
- Uns altres assumptes: beneficis socials, règim disciplinari, etc.
  
S'establix com a objectiu la implantació i el desplegament d'un programa de treball que aconseguisca la revisió i la millora de la normativa a través dels acords oportuns. S'abonaran les quantitats econòmiques següents:
  
Any 2005:175 €/agent/any
  
Any 2006: 350 €/agent/any
  
Any 2007: 525 €/agent/any
  
Estes quantitats s'abonaran en la nòmina de març de cada any i s'integraran com a part de la massa salarial, i s'agregaran al valor de la gratificació extraordinària establida en la clàusula 10 d'este conveni. D'altra banda, les citades quantitats s'entenen específiques per a cada any, no acumulatives.
  
Els acords que s'aconseguixen seran remesos a l'autoritat laboral, perquè figuren com a annexos al conveni.
  
26. Classificació salarial i professional segons els resultats de la valoració de llocs de treball
  
Es mantenen les dotacions econòmiques previstes en l'article 9 del IX Conveni per a complir l'estructura professional i l'equilibri salarial.
  
Capítol VI
  
Condicions socials
  
27. Parelles de fet
  
Tots els drets i els beneficis que es preveuen en les distintes normes derivats d'una relació matrimonial seran extensibles a les parelles de fet que es constituïsquen com a tals d'acord amb les estipulacions de la Llei 1/2001, de 6 d'abril de la Comunitat Valenciana, per la qual es regulen les unions de fet, i les seues normes de desplegament (Decret 61/2002, de 23 d'abril).
  
No correspondrà l'aplicació dels drets i beneficis propis de la relació matrimonial en el cas que esta siga successiva a la unió de fet i afecte les mateixes persones. Igualment, les reconciliacions, segons s'indica en l'avantdit Decret 61/2002, no donaran lloc al gaudi de nous drets i/o beneficis.
  
28. Activitats socioculturals
  
FGV dedicarà les quantitats que s'indiquen a continuació, en cada un dels anys de vigència del conveni, per a activitats socioculturals que servisquen per a establir àmbits relacionals dels treballadors al marge de l'activitat estrictament professional.
  
Any Quantitat
  
2004 3.000 €
  
2005 4.000 €
  
2006 5.000 €
  
2007 6.000 €
  
Per a això s'establirà una convocatòria anual, a la qual qualsevol col·lectiu o treballador interessat podrà presentar proposta d'activitats, amb les quals s'elaborarà un pla anual. Les bases de la convocatòria seran informades pels comités provincials d'empresa, que també tindran participació i consulta en la determinació del pla anual.
  
En qualsevol cas, tindran preferència les activitats que revertisquen en benefici de l'empresa en la seua imatge externa.
  
Podran establir-se programacions que superen les quantitats assenyalades en el cas que la quantia de l'exercici anterior no s'haguera utilitzat en la seua totalitat i per un import equivalent a tal diferència, fins a un límit de 6.000 e.
  
29. Llicències
  
Amb independències dels acords que es pogueren adoptar amb motiu de la modificació normativa, i mentre estos no siguen firmats, si és procedent, s'introduïx la regulació següent:
  
«Tindran dret a una reducció de jornada entre, almenys, un terç i un màxim de la meitat de la duració d'aquella, amb la disminució proporcional de salari, els que per raons de guarda legal tinguen a la seua atenció algun menor de 9 anys o un minusvàlid físic, psíquic o sensorial, que no exercisca una activitat retribuïda.»
  
30. Borsa de vacacions
  
El període establit en el punt 13.4.1 de la refosa normativa de 12/02/96, en el qual FGV no atorgarà borsa de vacacions, queda modificat, i ara és el comprés entre el 16 de juny i el 15 de setembre de cada any.
  
Capítol VII
  
Salut laboral
  
31. Pla d'actuacions
  
S'establix un pla de treball per al Comité de Seguretat i Salut, a fi que este desplegue els temes següents:
  
- Pla de formació especialitzada per a delegats de prevenció.
  
- Estudi i actuacions per a possibles situacions d'alcoholisme i drogodependències.
  
- Consideracions de factors psicosociològics en les avaluacions de riscos.
  
- Revisió dels procediments de coordinació d'activitats empresarials.
  
- Revisió dels protocols de vigilància de la salut. Reconeixements mèdics.
  
- Actuacions per a dur a terme un vertader pla de gestió mediambiental.
  
32. Fons del Comité de Seguretat i Salut
  
Per al fons establit en l'article 20.1.10 del Text Refós de la normativa laboral es destinen les quantitats següents:
  
Any Quantitat
  
2004 3.150 €
  
2005 3.500 €
  
2006 4.000 €
  
2007 4.500 €
  
Podran autoritzar-se despeses a càrrec d'este fons que superen les quantitats assenyalades en el cas que la quantia de l'exercici anterior no s'haguera utilitzat en la seua totalitat i per un import equivalent a tal diferència, fins a un límit de 4.500 €.
  
Capítol VIII
  
Formació
  
33. Titulacions
  
Durant el primer any de vigència d'este conveni es revisarà l'actual quadre de titulacions que donen dret a la gratificació per títol/idioma, a fi d'ajustar-lo a la realitat actual de la formació reglada, tant de Formació Professional com de nivell universitari, i ajustar també la dita realitat a les necessitats de FGV quant a l'aportació personal que els treballadors que disposen de les titulacions poden donar als seus llocs de treball.
  
34. Participació i consulta
  
Sense menyscabament de les seues actuals prerrogatives, establides en el capítol 7 de la refosa normativa de FGV de 12/02/96, la representació dels treballadors, a través de la Comissió de Formació i Selecció, participarà en els àmbits següents en matèria de formació i selecció:
  
a) Establiment dels temaris d'estudi exigibles en els distints processos interns de cobertura de llocs de treball.
  
b) Regulació de l'ús dels permisos individuals de formació que els treballadors de FGV sol·liciten a l'empara de la regulació legal que s'aplique en cada moment.
  
c) Detecció de necessitats formatives per a l'establiment dels plans i actuacions.
  
A partir de la firma del conveni, formarà part de la Comissió de Formació i Selecció un membre de cada organització sindical amb presència en els comités d'empresa, d'àmbit provincial. No obstant això, en el cas que esta Comissió haja d'adoptar algun acord, la majoria necessària per la part de la representació dels treballadors s'obtindrà tenint en compte la representativitat que tinga cada membre.